CELEX: 62014CN0356
Language: lv
Date: 2014-07-22 00:00:00
Title: Lieta C-356/14: Lūgums sniegt prejudiciālu nolēmumu, ko 2014. gada 22. jūlijā iesniedza Budapest Környéki Közigazgatási és Munkaügyi Bíróság (Ungārija) – Hunland- Trade Mezőgazdasági Termelő és Kereskedelmi Kft. / Mezőgazdasági és Vidékfejlesztési Hivatal Központi Szerve

22.9.2014   
            
            
               LV
            
            
               Eiropas Savienības Oficiālais Vēstnesis
            
            
               C 329/7
            
         Lūgums sniegt prejudiciālu nolēmumu, ko 2014. gada 22. jūlijā iesniedza Budapest Környéki Közigazgatási és Munkaügyi Bíróság (Ungārija) – Hunland- Trade Mezőgazdasági Termelő és Kereskedelmi Kft./Mezőgazdasági és Vidékfejlesztési Hivatal Központi Szerve
   
   (Lieta C-356/14)
   2014/C 329/09
   Tiesvedības valoda – ungāru
   
      Iesniedzējtiesa
   
   
      Budapest Környéki Közigazgatási és Munkaügyi Bíróság
   
   
      Pamatlietas puses
   
   
      Prasītājs: Hunland- Trade Mezőgazdasági Termelő és Kereskedelmi Kft.
   
   
      Atbildētājs: Mezőgazdasági és Vidékfejlesztési Hivatal Központi Szerve
   
   
      Prejudiciālie jautājumi
   
   
               1)
            
            
               Vai liellopu sugu vaislinieks, kuru tāpat kā viņa vecākus un vecvecākus dalībvalsts oficiāla audzētāju organizācija ir reģistrējusi Frīzijas-Holšteinas šķirnes ciltsgrāmatā, saskaņā ar [Eiropas Savienības] tiesību normām ir jāuzskata par tīršķirnes, neatkarīgi no tā, cik ģenētiski tīras asinis ir bijušas tā priekštečiem?
            
         
               2)
            
            
               Vai Lēmuma 2005/379 (1) noteikums, uz kuru ir veikta atsauce, ir jāinterpretē tādējādi, ka vaislinieki ar ģenealoģijas sertifikātu, kuros ir iekļauts tā 2. panta 1. punkta a) apakšpunktā norādītais teikums, ir jāuzskata par tīršķirnes, un, attiecīgi, tie rada tiesības saņemt eksporta atbalstu, veicot tirdzniecību Kopienas iekšienē?
            
         
               3)
            
            
               Vai, ņemot vērā iepriekš minēto, ir iespējams uzskatīt, ka, lai gan dzīvniekam ir dalībvalsts oficiālas audzētāju organizācijas izsniegts ģenealoģijas sertifikāts, kurā ir iekļauts minētais teikums, šāds dzīvnieks nerada tiesības pārdevējam saņemt eksporta atbalstu, veicot tirdzniecību Kopienas iekšienē, jo nav kvalificējams kā tīršķirnes vaislinieks, lai arī pastāv oficiāls dokuments, kurā ir iekļauts iepriekš minētais teikums?
            
         
      (1)  Komisijas 2005. gada 17. maija Lēmums par ģenealoģijas sertifikātiem un datiem par tīršķirnes vaislas liellopiem, to spermu, olšūnām un embrijiem (OV L 125, 15. lpp.).